'મારો પનો ટૂંકો પડ્યો.' સંઘવીએ નિખાલસતાથી કહ્યું. 'જામભાના દીકરા પ્રભાતસિંહે એ જમીન માટે કેસ કર્યો છે અને એની વાતમાં દમ છે. પણ પ્રભાતસિંહ નૌટંકી જેવો છે. ડાયરામાં જાય ત્યાં હજારો રૂપિયા ઉડાડે એવો રંગીન માણસ છે. એ છાતી ઠોકીને કહે છે કે આ જમીનમાંથી અડધો હિસ્સો એનો, અને બાકીનો અર્ધો ભાગ પેલા બે ભાઇને મળશે. મેં એ હીરોને સમજાવ્યું કે કેસ પાછો ખેંચી લે અને ત્રણેય સાથે બેસીને સોદો કરો. એ નાટકીયાએ ધડ દઇને પૈસા માગ્યા. કહે કે અત્યારે ઉચ્ચક દોઢ કરોડ આપી દો તો તમે નચાવો એમ નાચું. કોઇ પણ જાતના લખાણ વગર એ માણસને દોઢ કરોડ રૂપિયા રોકડા આપવાની મારી જિગર નહોતી એટલે મેં માંડી વાળ્યું.' આટલું કહીને એણે પૂછ્યું. 'તમને એ જમીનમાં રસ છે?' છે સોનાનો ટૂકડો પણ કામ જોખમવાળું છે. ત્રણ ખેલાડી સામે ઝઝૂમવાનું છે.'